เรื่องร้องเรียน: เรื่องการทิ้งขยะ เขานำที่ทิ้งขยะออกไป แล้วไม่ได้กำหนดจุดใหม่ทำให้ไม่มีที่ทิ้งขยะ
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้ว ขอเรียนแจ้งว่า บริเวณที่เกิดปัญหา คือ บริเวณฟุตบาทหน้าปากซอยจรัญสนิทวงศ์ ๓ ซึ่งเป็นทางเดินที่ใช้สัญจร อยู่ใกล้ป้ายรอรถประจำทางที่มีประชาชนจำนวนมากมารอขึ้นรถโดยสาร และยังเป็นทางเดินขึ้นสะพานลอย ทำให้ไม่สามารถนำถังขยะและเข่งตั้งไว้รองรับขยะได้ เนื่องจากจะเป็นการกีดขวางทางเดิน (ฟุตบาท) และ ส่งกลิ่นเหม็นรบกวนผู้พักอาศัย บริเวณใกล้เคียงตลอดจนประชาชนที่มารอรถโดยสาร ทั้งนี้ ได้จัดเจ้าหน้าทั่วไป (คนงานกวาด) เข้าทำการ ดูแลรักษาความสะอาดในบริเวณดังกล่าวอย่างสม่ำเสมอ อนึ่ง สำหรับประชาชนที่ต้องการนำขยะที่จะทิ้งให้ใส่ถุงพลาสติกมัดปากถุงให้แน่น หรือ ใส่ภาชนอื่น ๆ นำมา วางไว้บริเวณหน้าบ้าน ตั้งแต่เวลา ๑๘.๐๐ น. เป็นต้นไป โดยทางฝ่ายรักษาความสะอาดฯ จะทำการจัดเก็บ ให้เป็นประจำอย่างสม่ำเสมอ หรือ หากประชาชนต้องการจะนำขยะไปทิ้งใส่ถังขยะ สามารถนำไปทิ้งได้ใน บริเวณ ๒ แห่ง ดังต่อไปนี้ โดย จุดที่ ๑ อยู่บริเวณซอยจรัญสนิทวงศ์ ๓ โดยเข้าไปในซอยประมาณ ๑๐๐ เมตร ฝั่งขวามือจะมีถังขยะจำนวน ๔ ถังตั้งอยู่บริเวณเยื้องห้างโลตัสเอ็กซ์เพรส และ จุดที่ ๒ เข้าไปใน ซอยจรัญฯ ๓ บริเวณแยกทางเข้าชุมชนหลังโรงเคลือบค่ะ
ความเห็นของผู้แจ้ง: อยากให้มีที่ทิ้งใกล้ที่เดิมครับ
พื้นที่: แขวงวัดท่าพระ เขตบางกอกใหญ่ กรุงเทพมหานคร